Príloha č. 4

Návrh Zmluvy o dodaní a personalizácii vernostných kariet
uzavretá podľa § 269 ods.2 zákona č. 513/1991 Zb. Obchodný zákonník v znení neskorších predpisov 
				(ďalej len „Zmluva“)

Zmluvné strany 

1. Objednávateľ 	
Názov:	Mesto Dunajská Streda
Zastúpené:	JUDr. Zoltán Hájos,  primátor mesta
Sídlo: 	Hlavná 50/16, 929 01  Dunajská Streda
IČO: 	00305383
DIČ: 	2021129968
Bankové spojenie:	BIC: CEKOSKBX
	IBAN:	SK17 7500 0000 0003 0281 2303 
Kontaktná osoba:	Marián Herceg, referát verejného obstarávania, rozvojovej stratégie a štrukturálnych fondov
	e-mail: marian.herceg@dunstreda.eu 
	mobil: +421 918/607 347
(ďalej len „Objednávateľ“)

Dodávateľ: 
Názov:				
Zastúpené : 			
Sídlo: 				
IČO: 				
DIČ: 				
Bankové spojenie:                  BIC:	
			            IBAN:	 
Zapísaný v registri:				
Kontaktná osoba:		meno a priezvisko:
				e-mail: 
				mobil:	
(ďalej len „Dodávateľ“)

 	Objednávateľ uzatvára s Dodávateľom ako víťazom  zákazky nebežného charakteru na poskytnutie služieb „Zabezpečenie vernostných kariet pre mesto Dunajská Streda“ v rámci postupu verejného obstarávania podľa §9 ods. 9 zákona NR SR č. 25/2006 Z. z. o verejnom obstarávaní a doplnení niektorých zákonov v znení neskorších predpisov túto Zmluvu o dodaní a personalizácii vernostných kariet nasledovne:

Článok I.
Predmet Zmluvy

Predmetom tejto Zmluvy je dodávka a personalizácia vernostných kariet podľa technickej špecifikácie uvedenej v Prílohe č.1  tejto Zmluvy, vrátane dopravy/doručenia na miesto dodania uvedené v Čl. II. tejto Zmluvy. 
Článok II.
Miesto, termín a spôsob dodania,
spolupôsobenie Objednávateľa

1. Miestom dodania podľa tejto Zmluvy je Mestský úrad Dunajská Streda, Hlavná 50/16, 929 01 Dunajská Streda. 
2. Dodávateľ sa zaväzuje dodať Objednávateľovi predmet Zmluvy v rozsahu podľa Čl. I. najneskoršie do 15. januára 2015. 
3. Dopravu/doručenie predmetu Zmluvy na miesto určené Objednávateľom zabezpečuje Dodávateľ na vlastné náklady tak, aby bola zabezpečená dostatočná ochrana pred jeho poškodením a znehodnotením. 
4. Objednávateľ odovzdá Dodávateľovi najneskôr do 31. decembra 2014:
Zoznam fyzických osôb oprávnených na vydanie vernostných kariet elektronicky vo formáte *.xls alebo *.xlsx.
Grafickú predlohu vernostnej karty elektronicky vo formáte *.pdf.

Článok III.
Cena a platobné podmienky

1. Jednotková cena predmetu Zmluvy je stanovená dohodou zmluvných strán podľa zákona č.18/1996 Z.z. o cenách v znení neskorších predpisov a vyhlášky MF SR č. 87/1966 Z.z., ktorou sa vykonáva zákon č. 18/1996 Z.z. o cenách v znení neskorších predpisov. 
2. Jednotková cena predmetu Zmluvy je: 
Jednotková cena za prípravu VK typu 1
(predpokladané množstvo celkom 17 000 ks)	cena bez DPH
DPH (20 %)
konečná cena	xxxx
xxx
xxx	
Jednotková cena za prípravu VK typu 2
(predpokladané množstvo celkom 3 000 ks)	cena bez DPH
DPH (20 %)
konečná cena	xxx
xxx
xxx	

Súčasťou jednotkovej ceny sú všetky náklady na realizáciu predmetu Zmluvy na miesto určenia uvedené v Čl. II. 
3. Objednávateľ neposkytuje Dodávateľovi preddavok na zrealizovanie predmetu Zmluvy. 
4. Celková cena za zrealizovanie predmetu Zmluvy bude Dodávateľovi uhradená až po prevzatí kompletného predmetu Zmluvy a predložení faktúry. Lehota splatnosti riadne vystavenej faktúry je 30 dní odo dňa jej doručenia Objednávateľovi. 
5. Faktúra musí obsahovať všetky náležitosti daňového dokladu v zmysle platných predpisov. 
Neoddeliteľnou súčasťou faktúry je dodací list s uvedením dátumu odovzdania a prevzatia predmetu Zmluvy, opatrený pečiatkou a podpisom odovzdávajúceho a preberajúceho. 
6. Ak faktúra nebude mať náležitosti daňového dokladu, alebo nebude vystavená v súlade s touto Zmluvou, má Objednávateľ právo vrátiť ju do termínu splatnosti Dodávateľovi na prepracovanie. Nová, správne upravená faktúra je splatná do 30 dní odo dňa jej doručenia Objednávateľovi.

Článok IV.
Odovzdanie a prevzatie predmetu Zmluvy

1. Dodávateľ sa zaväzuje predmet Zmluvy v rozsahu vecnej a cenovej špecifikácie riadne dodať a Objednávateľovi odovzdať.
2. Dodávateľ odovzdá Objednávateľovi predmet tejto Zmluvy nový, nepoužívaný, bez technických a právnych vád, riadne, včas, v dohodnutom mieste a množstve. 
3. Objednávateľ sa zaväzuje riadne vyhotovený predmet Zmluvy prevziať a zaplatiť zaň dohodnutú cenu. 
4.  Dodávateľ minimálne 24 h pred dodaním predmetu Zmluvy upozorní Objednávateľa (kontaktnú osobu a zároveň prednostu mestského úradu – tel. č. +421 918/607 350, e-mail: julia.bubniakova@dunstreda.eu) na dodávku. Výzvu uskutoční telefonicky a elektronickou poštou.

Článok V.
Záručná lehota a zodpovednosť za vady predmetu Zmluvy

1. Dodávateľ poskytuje na predmet Zmluvy záruku v trvaní 24 mesiacov. 
2. Záručná lehota začína plynúť dňom podpísania dodacieho listu Objednávateľom. 
3. Prípadné vady na predmete Zmluvy je Dodávateľ povinný odstrániť bezodkladne, najneskôr však do 10 pracovných dní odo dňa oznámenia vady Objednávateľom (e-mailom na adresu kontaktnej osoby Dodávateľa)

Článok VI.
Obaly, balenie, doklady

1. Predmet Zmluvy bude zabalený obvyklým spôsobom tak, aby nedošlo k jeho poškodeniu počas prepravy. 
2. Použité obaly sú určené na jednorazové použitie. 
3. Predmet Zmluvy bude dodaný spolu s dodacím listom. 

Článok VII.
Zmluvné pokuty

1. V prípade omeškania predávajúceho s dodaním Predmetu Zmluvy, zaplatí Dodávateľ Objednávateľovi  zmluvnú pokutu vo výške 0,05% z celkovej ceny bez DPH nedodaného predmetu Zmluvy za každý aj začatý deň omeškania. 
2. V prípade omeškania Objednávateľ s úhradou faktúry, Objednávateľ zaplatí Dodávateľovi zmluvnú pokutu vo výške 0,05% z dlžnej sumy vrátane DPH za každý aj začatý deň omeškania. 
3. V prípade neodstránenia vadného plnenia v dohodnutom termíne, Dodávateľ zaplatí zmluvnú pokutu vo výške 0,05% z ceny vadného plnenia vrátane DPH za každý aj začatý deň omeškania. 

Článok VIII.
Ochrana osobných údajov

1. Dodávateľ sa zaväzuje dodržiavať všetky povinnosti a obmedzenia vyplývajúce zo zákona NR SR č. 122/2013 Z. z. o ochrane osobných údajov v platnom znení a na ich dodržiavanie zaviazať aj zamestnancov Dodávateľa a aj tretie osoby, ktoré budú využívať osobné údaje poskytnuté Objednávateľom pre účely plnenia predmetu Zmluvy na základe osobitnej dohody. 

2. Dodávateľ sa zaväzuje najmä: 
o	chrániť osobné údaje, s ktorými príde do styku pri plnení predmetu Zmluvy pred ich odcudzením, stratou, poškodením, neoprávneným prístupom, zmenou a rozširovaním,
o	zachovávať mlčanlivosť o osobných údajoch a o bezpečnostných opatreniach, ktorých prezradenie by ohrozilo ochranu osobných údajov; povinnosť mlčanlivosti trvá aj po ukončení plnenia úloh alebo prác a odobratí prístupových oprávnení,
o	využívať osobné údaje iba pre účely plnenia predmetu Zmluvy a tieto nezverejňovať, neposkytovať ani nesprístupňovať,
o	v prípade odôvodneného podozrenia z neoprávneného spracúvania alebo úniku spracúvaných osobných údajov, neoprávneného zasahovania do týchto osobných údajov, či zistenia zníženia existujúcich bezpečnostných opatrení prijatých na ochranu osobných údajov bezodkladne nahlásiť túto skutočnosť elektronickou poštou kontaktnej osobe Objednávateľa
3. Dodávateľ podpisom tejto Zmluvy vyhlasuje, že sa oboznámil s povinnosťami na ochranu osobných údajov a je si vedomý, že zodpovedá za všetky škody spôsobené porušením ochrany osobných údajov poskytnutých Objednávateľom.

Článok IX.
Spoločné a záverečné ustanovenia

1. Táto Zmluva nadobúda platnosť dňom jej podpisu obidvoma Zmluvnými stranami a účinnosť po dni jej zverejnenia na webovom sídle Objednávateľa, ktorým je internetová stránka mesta Dunajská Streda www.dunstreda.sk.
2. Neoddeliteľnou súčasťou tejto Zmluvy je: 
    Príloha č.1 : Technická špecifikácia vernostných kariet 
3. Akékoľvek zmeny alebo doplnenia tejto Zmluvy si vyžadujú písomný súhlas zmluvných strán a musia byť podpísané ich oprávnenými zástupcami. Doplnenia alebo zmeny tejto Zmluvy sa budú realizovať formou písomných dodatkov k tejto Zmluve. 
4. Právne vzťahy, osobitne neupravené touto Zmluvou, sa riadia ustanoveniami zákona č. 513/1991 Zb. Obchodný zákonník v znení neskorších predpisov. 
5. Zmluvné strany si túto Zmluvu prečítali, porozumeli jej obsahu a na znak súhlasu ju podpísali. 
6. Táto Zmluva je vyhotovená v štyroch rovnopisoch, z ktorých dva obdrží Dodávateľ a dva Objednávateľ. 

Objednávateľ:							Dodávateľ:

Mesto Dunajská Streda					xxx

JUDr. Zoltán Hájos,						titul, meno a priezvisko
primátor mesta							funkcia